**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 26.07.2023, ora 08.00 – 27.07.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 27.07.2023, ora 07.00**

**RÂURI**

Debitele au fost în creștere, ca urmare a precipitațiilor căzute în interval și propagării, pe râurile din bazinele hidrografice: Vișeu, Iza, Tur, Cerna, Buzău, Rm. Sărat, Putna, Trotuș, Bistrița, Moldova, Suceava, bazinele superioare ale Someșului, Jiului, Argeșului, Ialomiței, bazinele superioare și mijlocii ale Mureșului și Oltului.

Pe râurile din bazinele hidrografice: Vedea, Bârlad, Prut, bazinele mijlocii și inferioare ale Jiului, Argeșului, Ialomiței, bazinul inferior al Oltului, cursul Siretului și pe râurile din Dobrogea, debitele au fost relativ staționare și în scădere pe celelalte râuri din țară.

Creșteri mai însemnate de niveluri și debite, s-au înregistrat pe unele râuri din Crișana, Transilvania, Muntenia și Moldova, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someșul Mic, Bârzava, cursurile superioare ale Trotușului, Bistriței și mai mici (sub 30% din normalele lunare) pe râurile din bazinele hidrografice: Lăpuș, Crasna, Crișul Negru, Vedea, Tazlău, Rm. Sărat, Bârlad, Jijia, pe unii afluenţi ai Sucevei, Moldovei şi Bistriței și pe râurile din Dobrogea.

În interval a fost emisă o **ATENȚIONARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 98 din 26.07.2023.

Debitele vor fi în creștere, ca urmare a precipitațiilor prognozate și propagării, pe râurile din bazinele hidrografice: Argeș, Ialomița, Buzău, Rm. Sărat, Putna, Trotuș, bazinul superior al Someșului, bazinele superioare și mijlocii ale Mureșului, Oltului, cursurile mijlocii și inferioare ale Vișeului, Izei, Turului, Siretului, Bistriței și pe râurile din Dobrogea.

Pe râurile din bazinele hidrografice: Jiu, Vedea, Bârlad, Prut și bazinul inferior al Oltului, debitele vor fi relativ staționare și în scădere pe celelalte râuri din țară.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri pe unele râuri din sudul și sud - estul țării, ca urmare a precipitațiilor prognozate sub formă de aversă, izolat mai însemnate cantitativ.

Se menține în vigoare **AVERTIZAREA HIDROLOGICĂ** nr. 98, până la ora 12:00.

**DUNĂRE**

Debitul la intrarea în țară (secțiunea Baziaș) în intervalul 26.07 – 27.07.2023 a fost în crestere, având valoarea de 3300 m3/s, sub media multianuală a lunii iulie (5350 m3/s).

În aval de Porțile de Fier, debitele au fost în creștere la Gruia, în scădere pe sectorul Calafat – Cernavodă și relativ staționare pe sectorul Hârșova – Tulcea.

Debitul la intrarea în țară (secțiunea Baziaș) va fi în creștere (3400 m3/s).

În aval de Porțile de Fier, debitele vor fi în creștere pe sectorul Gruia – Corabia și în scădere pe sectorul Tr. Măgurele – Tulcea.

**2.** **Situația meteorologică în intervalul 26.07.2023, ora 09.00 – 27.07.2023, ora 06.00**

**ÎN ŢARĂ**

Valul de căldură a persistat în cea mai mare parte a Munteniei și a Dobrogei, în sudul, centrul și estul Olteniei, în jumătatea sudică a Moldovei, precum și în sud-estul Transilvaniei, unde a fost caniculă (temperaturi extreme, de 39...42 de grade, în județele Teleorman, Giurgiu, Ilfov, Călărași, Ialomița, Brăila și vestul județului Constanța), astfel că disconfortul a fost deosebit de accentuat, cu valori ale indicelui temperatură-umezeală (ITU) peste pragul de 80 de unități. În restul teritoriului, vremea s-a răcit accentuat, astfel că în regiunile vestice a devenit local răcoroasă. Temperaturile maxime s-au încadrat între 20 de grade la Oravița și 42 de grade la Cernavodă. Gradul de instabilitate atmosferică a fost accentuat în cea mai mare parte a țării. Pe parcursul zilei, în Maramureș, Crișana, Banat au fost averse, descărcări electrice și intensificări de scurtă durată ale vântului, însă fenomene mai severe s-au înregistrat în vestul Carpaților Meridionali, în cea mai mare parte a Transilvaniei și a Moldovei, unde rafalele au fost foarte puternice, în medie de 65...75 km/h și pe arii mai restrânse de peste 90 km/h. În sud și sud-est, cerul a fost variabil la senin ziua, temporar vântul a avut intensificări în Dobrogea (izolat rafale de peste 70...75 km/h), local în Oltenia, Muntenia, iar din orele serii și în aceste zone au fost manifestări de instabilitate atmosferică. Au fost vijelii, consemnate la stații meteo din județele Sibiu, Brașov, Covasna, Harghita, Vrancea și Dolj. Ploile au avut și caracter torențial, în intervale foarte scurte de timp s-au înregistrat cantități de apă de 20...25 l/mp și izolat de peste 35 l/mp, iar pe alocuri au fost căderi de grindină de mici și medii dimensiuni, fiind confirmate din datele rețelei meteo și hidro pentru zona de munte a județelor Hunedoara și Sibiu, pentru județele Mureș, Neamț, Bacău, Vaslui, Galați și din surse externe pentru județele Iași și Harghita. La ora 6 se înregistrau valori termice între 11 grade la Dumbrăvița de Codru și 22 de grade la Tulcea și Constanța.

***Observație:*** *de ieri de la ora 6 au fost în vigoare* ***20 mesaje*** *de alertă privind fenomene meteorologice periculoase imediate, respectiv*

*-* ***9 avertizări cod roșu*** *5 emise de către SRPV Sibiu, 3 de către SRPV Bacău și 1 de către CNPM București pentru Muntenia*

*-* ***10 avertizări cod portocaliu*** *6 emise de către SRPV Bacău, 2 la SRPV Cluj, 1 de către SRPV Timișoara și 1 de către SRPV Constanța*

*-* ***1*** *atenționare cod galben emisă de către SRPV Constanța.*

**LA BUCUREŞTI**

Valul intens de căldură a persistat, astfel că s-au atins temperaturi maxime extreme, de 39 de grade la Afumați și Băneasa și 40 de grade la Filaret. Disconfort termic deosebit de accentuat, iar i*ndicele temperatură-umezeală (ITU) a depășit cu mult pragul critic de 80 de unități.* Cerul a fost variabil la senin ziua, însă începând din orele serii înnorările s-au accentuat și au fost perioade în care s-au semnalat frecvente descărcări electrice și averse ce au avut și caracter torențial în unele cartiere. Vântul s-a intensificat temporar după-amiază, cu viteze ce au atins 35...45 km/h, dar trecător și asociat averselor. La ora 6 se înregistrau 18 grade în Băneasa, 19 grade la Afumați și 20 de grade la Filaret.

**3. Prognoza meteorologică în intervalul 27.07.2023, ora 09.00 – 28.07.2023, ora 09.00**

**ÎN ŢARĂ**

Vremea se va răci semnificativ și în regiunile sudice, centrale și estice, astfel că la nivelul întregii țări temperaturile maxime se vor situa între 19 și 28 de grade, iar cele minime între 8 și 18 grade, mai scăzute în depresiunile intramontane. Cerul va fi variabil, cu înnorări temporar accentuate, averse și descărcări electrice în regiunile sud-estice și la munte, local în est și cu totul izolat în rest. Astfel de fenomene vor fi mai frecvente pe parcursul zilei, iar pe alocuri vor fi cantități de apă mai însemnate. Vântul va avea temporar intensificări în majoritatea regiunilor, cu viteze în general de 55...65 km/h, iar pe crestele montane rafalele vor depăși 80...90 km/h. Spre sfârșitul intervalului izolat se va forma ceață, îndeosebi în zonele depresionare.

**LA BUCUREŞTI**

Vremea se va răci semnificativ față de zilele precedente, astfel temperatura maximă se va situa în jurul valorii de 25 de grade, iar minima va fi de 13...15 grade. Pe parcursul zilei vor fi înnorări temporar accentuate, averse, descărcări electrice și intensificări ale vântului. Noaptea, cerul va deveni variabil, iar vântul va slăbi în intensitate.

1. ***CALITATEA APELOR***

***Administrația Națională Apele Române*** informează despre producerea, în data de 26.07.2023, ora 09.00, unei poluări accidentale cu ape menajere (aprox 50-60 litri) a apei pârâului Valea Mare pe raza localității Ștefănești, județul Argeș, manifestată printr-o culoare neagră a apei, din cauza avariei conductei de canalizare aparținând SC Apa Canal 2000 SA Pitești. Au fost prelevate probe de apă din trei puncte de recoltare, astfel:

1.pr Valea Mare (intersecția str Liviu Rebreanu-pod pr Valea Mare), amonte 50 m de gura de canalizare ape menajere aparținând SC Apa Canal 2000 SA Pitești (ora 09.50);

2.pr Valea Mare (intersecția str Liviu Rebreanu-pod pr Valea Mare),aval 50m de gura de canalizare ape menajere aparținând SC Apa Canal 2000 SA Pitești (ora 10.10);

3. pr Valea Mare (intersecția str Liviu Rebreanu-pod pr Valea Mare),din dreptul canalului de ape menajere aparținând SC Apa Canal 2000 SA Pitești (ora 10.00).

Nu s-a raportat mortalitate piscicolă. Vom reveni cu informații suplimentare.

***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.
**Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Buzău-Ialomiţa*** |
| Din cauza scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 24.07.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.07.2023 s-a trecut la aplicarea fazei de atentionare/avertizare pentru sectorul 5.2 Brat Macin – PH Smardan.***Administratia Bazinala de Apă Dobrogea-Litoral***Din cauza scaderii semnificative în ultima perioada a nivelului, respectiv a debitului fluviului Dunarea - Brat Macin, pe sectorul Daeni - Macin - Smârdan, precum si tendinta de scadere pentru urmatoarea perioada, va începe aplicarea prevederilor Planului de restrictii si folosire a apelor în perioadele deficitare pentru B.H. Dun?re 2021-2025,in acest sens se instituie faza de atentionare / avertizare.  |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**